3. [adresse] - Årsrapport 2024 og generalforsamling 2025 (Åben)
Tidl. politisk behandling
Forventet sagsgang
ØK, BY
Lovgrundlag
Selskabsloven, Årsregnskabsloven
SAGENS INDHOLD
Byrådet skal i denne sag bemyndige borgmesteren og kommunaldirektøren til at 
repræsentere Favrskov Kommune ved generalforsamlingen for Favrskov Forsyning 
A/S. Samtidig skal Byrådet tage stilling til årsrapport 2024. Byrådet skal derudover 
også tage stilling til opdaterede vedtægter vedrørende frist for indsendelse af årsrapport samt til forslag om 
ændret honorering af forbrugervalgte og medarbejdervalgte bestyrelsesmedlemmer i Favrskov Forsyning 
A/S og Favrskov Spildevand A/S. 
Årsrapporten for 2024 forelægges Byrådet forud for afholdelse af den ordinære årlige generalforsamling i 
Favrskov Forsyning A/S.
På generalforsamlingen, der afholdes 28. maj 2025, skal årsrapporten med ledelsesberetningen, 
koncernregnskabet og årsregnskabet for Favrskov Forsyning A/S godkendes.
Bestyrelsen for Favrskov Forsyning A/S har afholdt ordinær generalforsamling i de to datterselskaber i 
Favrskov Spildevand A/S og Favrskov Affald A/S den 30. april 2025, idet de to selskaber er 100 % ejet af 
Favrskov Forsyning A/S.
Da Favrskov Kommune er eneaktionær i moderselskabet Favrskov Forsyning A/S, afholdes 
generalforsamlingen med deltagelse af borgmesteren og kommunaldirektøren sammen med selskabets 
bestyrelse, direktør og øvrige ledelse.
Dagsordenen for den ordinære generalforsamling er ifølge vedtægterne:

Valg af dirigent.

Bestyrelsens beretning om selskabets virksomhed i det forløbne regnskabsår.

Forelæggelse af revideret årsrapport til godkendelse.

Beslutning om anvendelse af overskud eller dækning af tab i henhold til den godkendte årsrapport.

Valg af revisor.

Eventuelt.
Bestyrelsen har suppleret dagsordenen med følgende punkter:

Forslag om opdatering af selskabets vedtægter vedrørende frist for indsendelse af årsrapport.

Honorering af forbrugervalgte og medarbejdervalgte bestyrelsesmedlemmer i [adresse] forsyning A/S 
og Favrskov Spildevand A/S.
VURDERING
[adresse]: EMN-2025-01094
Dok-ID: 3894461
Sagsbehandler: ssst
Byråd
27. maj 2025  19:00
Årsregnskabet skal aflægges i henhold til årsregnskabsloven og er revideret og godkendt af 
revisionsfirmaet BDO.
Revisionen konkluderer følgende i forbindelse med revisionen af Favrskov Forsyning A/S’ årsregnskab:
”Vi har revideret koncernregnskabet og årsregnskabet for Favrskov Forsyning A/S for regnskabsåret 1. 
januar - 31. december 2024, der omfatter resultatopgørelse, balance, egenkapitalopgørelse, noter og 
anvendt regnskabspraksis for såvel koncernen som selskabet samt pengestrømsopgørelse for koncernen. 
Koncernregnskabet og årsregnskabet udarbejdes efter årsregnskabsloven. 
Det er vores opfattelse, at koncernregnskabet og årsregnskabet giver et retvisende billede af koncernens 
og selskabets aktiver, passiver og finansielle stilling pr. 31. december 2024 samt af resultatet af koncernens 
og selskabets aktiviteter og koncernens pengestrømme for regnskabsåret 1. januar - 31. december 2024 i 
overensstemmelse med årsregnskabsloven.”
I forhold til generalforsamlingens dagsordenspunkt om anvendelse af overskud foreslår bestyrelsen, at 
årets overskud på 6,5 mio. kr. tilføres Favrskov Forsyning A/S’ egenkapital, der herefter udgør 1,68 mia. 
kr. 
Favrskov Forsyning A/S har indgået kontrakt med revisionsfirmaet BDO Statsautoriseret Revisionsselskab 
for perioden 2024-2027 om revision af selskabets regnskab. Formelt set skal generalforsamlingen hvert år 
vælge selskabets revisor for det kommende år. Bestyrelsen foreslår at BDO Statsautoriseret 
Revisionsselskab vælges som revisor for selskabet for 2025.
Vedrørende generalforsamlingens dagsordenspunkt om opdatering af selskabets vedtægter, kan det 
oplyses, at vedtægterne ønskes ændret, så de er i overensstemmelse med den ændrede lovgivning for 
indsendelse af årsrapport til Erhvervsstyrelsen.
Vedtægternes pkt. 3.1 tilpasses så fristen for indsendelse til Erhvervsstyrelsen på fem måneder efter 
regnskabsårets udløb og inden 31. maj hvert år, ændres til lovgivningens nuværende frist om seks måneder 
efter regnskabsårets udløb og inden 30. juni hvert år. Opdaterede vedtægter vedhæftes sagen. 
For så vidt angår generalforsamlingens dagsordenspunkt om aflønning af forbrugervalgte og 
medarbejdervalgte bestyrelsesmedlemmer kan det oplyses, at de i dag modtager et honorar svarende til 
1% af borgmesterlønnen for deltagelse i et selskab. Det betyder, at de pr. 1. april 2025 modtager 12.369 
kr. årligt. De øvrige bestyrelsesmedlemmer modtager et honorar svarende 3 % af borgmesterlønnen, hvilket 
pt. udgør 37.108 kr. årligt for deres deltagelse i bestyrelserne for alle tre selskaber. (2025 lønniveau).
Der afholdes i dag fem bestyrelsesmøder årligt, hvoraf et er et heldagsmøde. De forbrugervalgte og 
medarbejdervalgte bestyrelsesmedlemmer deltager ca. 2,5-3,5 time på de fire bestyrelsesmøder og 
deltager hele dagen på heldagsmødet. De deltager desuden i en årlig uddannelsesdag for bestyrelsen. Der 
foreslås en honorering af de forbrugervalgte og medarbejdervalgte bestyrelsesmedlemmer, der bedre 
afspejler, de timer de anvender på bestyrelsesarbejdet. Det foreslås derfor, at de fremadrettet får et 
honorar, der udgør 1,5 % af borgmesterlønnen, hvilket pt. svarer til 18.554 kr. årligt.
ØKONOMI
Favrskov Forsyning A/S’ årsresultat for 2024 viser et overskud på 6,5 mio. kr. efter skat.
I Favrskov Affald A/S har der i 2024 været en samlet overdækning på 2,7 mio. kr. for alle affaldsordninger. 
Den akkumulerede overdækning for Favrskov Affald A/S udgør dermed ultimo 2024 11,7 mio. kr. Over- 
eller underdækning viser, om virksomheden i forhold til omkostningsniveauet opkræver en for høj eller for 
lav takst, jf. hvile-i-sig-selv-princippet. De enkelte ordninger skal hvile-i-sig-selv.
Genbrugspladsordningen viser et overskud på ca. 1,3 mio. kr. i 2024, hvilket bringer den samlede 
overdækning på genbrugspladserne op på i alt 10,4 mio. kr. Det skyldes at planen for modernisering af 
genbrugspladserne er udskudt, hvilket skaber en midlertidig større overdækning på genbrugspladserne 
som skal bruges til den kommende nye genbrugsplads mellem Hadsten og Hinnerup.
Indsamlingsordningen for mad og restaffald viser et overskud på 0,4 mio. kr. i 2024, hvilket bringer den 
akkumulerede overdækning op på 2,5 mio. kr. Ordningerne vedrørende indsamling af papir og pap, samt 
plast og glas oparbejdede et overskud på 0,3 mio. kr., hvilket bringer den akkumulerede underdækning ned 
på ca. 1,5 mio. kr.
Indsamlingsordningen vedrørende den røde miljøkasse viser et overskud på 0,6 mio. kr. i 2024, hvilket 
betyder, at den akkumulerede overdækning er på 0,5 mio. kr., som skal bruges til indkøb af skabe til farligt 
affald i fællesbebyggelser.
Overdækningen på 2,7 mio. kr. i 2024 i [adresse] affald A/S er omfattet af hvile-i-sig-selv-princippet og 
indgår i årsrapporten for Favrskov Forsyning A/S som en gældsforpligtigelse og med et resultat på 0 kr.
Favrskov Spildevand A/S’ årsresultat for 2024 viser et overskud efter skat på 6,5 mio. kr. 
Favrskov Spildevand A/S er underlagt årsregnskabslovens regler såvel som et ”hvile-i-sig-selv”- princip, 
hvor indtægter over tid skal dække omkostninger til drift og investeringer for at drive en 
spildevandsforsyning. Forskellen mellem de to opgørelsesmetoder er et negativt resultat jf. ”hvile-i-sig-selv” 
i 2024 på 0,5 mio. kr. Til sammenligning var der et negativt resultat på 6,9 mio. kr. i 2023.
Omsætningen i Favrskov Spildevand A/S er steget med 7,8 mio. kr. fra 2023 til 2024. Det skyldes 
overvejende en stigning i taksterne på de faste og variable bidrag, samt en stigning i det fakturerede 
vandforbrug. Hertil er der en stigning i omkostninger til bortskaffelse af PFAS-slam på ca. 1 mio. kr. i 2024. 
Desuden er der en meromkostning på ca. 0,5 mio. kr. på grønt vedligehold, som følge af et nyt udbud af 
opgaverne. 
INDSTILLING
Kommunaldirektøren indstiller til Byrådet:
1.
At borgmesteren og kommunaldirektøren bemyndiges til at repræsentere Favrskov Kommune ved 
den ordinære generalforsamling i Favrskov Forsyning A/S og godkende årsrapporten for 2024 med 
ledelsesberetning, koncernregnskab og årsregnskab.
2.
At der på generalforsamlingen besluttes at anvende overskud i Favrskov Forsyning A/S, som 
foreslået af bestyrelsen.
3.
At der på generalforsamlingen træffes beslutning om, at selskaberne anvender revisionsfirmaet BDO 
Statsautoriseret Revisionsselskab som selskabets revisor i det kommende år.
4.
At der på generalforsamlingen besluttes at godkende den foreslåede ændring af selskabets 
vedtægter omkring frist for indsendelse af årsrapport til Erhvervsstyrelsen. 
5.
At der på generalforsamlingen besluttes, at honoraret til forbrugervalgte og medarbejdervalgte 
bestyrelsesmedlemmer fremover svarer til 1,5 % af borgmesterlønnen.
BESLUTNING
Økonomiudvalget, 20. maj 2025:
Fraværende: Ingen
Indstilles godkendt.
Byrådet, 27. maj 2025:
Fraværende: Majken Mathiasen
Godkendt.
Bilag

Favrskov Forsyning - Årsrapport 2024 (ekstern) (3899643)

Favrskov Affald - Årsrapport 2024 (ekstern) (3899642)

Favrskov Spildevand - Årsrapport 2024 (ekstern) (3896327)

Vedtægter for Favrskov Forsyning  med rettelser 2025 (3904164)
